शांडिल ने केन्द्र सरकार पर भी निशाना साधा और कहा कि केन्द्र द्वारा थोपा गया जीएसटी देश के लिए नुकसान का सौदा साबित हुआ है। यूपीए सरकार ने 72 हज़ार करोड़ का किसानों का कर्ज़ माफ किया। लेकिन, एनडीए सरकार में इतना ही पैसा माल्या और नीरव मोदी कंपनी लेकर भाग गई। जम्मू कश्मीर के हालात किसी से छिपे नहीं हैं। लेकिन, जिस तरह से महबूबा सरकार को गिराने के लिए बीजेपी ने अपने कदम पीछे हटा लिए और राज्यपाल को जिम्मा सौंपा ये सवालों के घेरे में है।